﻿ VIAŢA ŞTIINŢIFICĂ ŞTIINŢELE SOCIALE ÎN EUROPA ŞI CALITATEA VIEŢII. IMPRESII DE LA O CONFERINŢĂ BOGDAN VOICU În perioada 12–13 decembrie 2005, am participat la conferinţa Social Sciences and Humanities in Europe: New Challenges, New Opportunities, organizată de Comisia Europeană, la Bruxelles, prin DG Research. Aproximativ 350 de cercetători au fost prezenţi la o dezbatere generală despre ce au fost FP6 şi 1 FP5 şi ce poate fi FP7 pentru ştiinţele socioumane . Subiectul a oferit şi un pretext pentru a discuta despre starea ştiinţelor sociale în Europa şi despre direcţiile de dezvoltare în orizontul de timp previzibil. În prezentarea de faţă, voi nota sumar principalele concluzii, oprindu-mă apoi, mai pe larg, asupra apariţiei relativ frecvente a calităţii vieţii ca temă interesantă pentru cercetarea europeană. Dezbaterile au fost uşor inconsistente, dat fiind numărul mare de cercetători prezenţi şi gradul de încărcare a programului. Au apărut, totuşi, câteva teme comune, atrăgând aprobarea şi suportul majorităţii celor prezenţi. Unele au constituit consensuri tacite, adevăruri acceptate fără a fi, în mod necesar, exprimate de către cei prezenţi. Cel mai puternic este, probabil, cel legat de complementaritatea dintre cercetare şi învăţământul superior. Cele două sunt strâns legate şi greu de separat. Absolut toate intervenţiile realizate în cadrul dezbaterilor au asumat obligativitatea dezvoltării simultane a învăţământului şi cercetării, a convergenţei dintre cele două. Într-o prezentare despre istoria cercetării europene, Björn Wittrock a adus în prim- plan spusele lui Edward Shills, subliniind că înfiinţarea de „research-universities” (cu referire directă la John Hopkins University), reprezintă cel mai important eveniment din istoria educaţiei superioare şi chiar a civilizaţiei contemporane. Aş remarca însă faptul că modelul asumat drept fundamental este comun Europei de Vest, spaţiului nord-american, Japoniei etc., în general ţărilor dezvoltate, fiind mai puţin însă prezent în ţările ex-comuniste, încă tributare sistemului tradiţional care separă formal cercetarea de învăţământ. Al doilea consens important pe care l-am observat este cel legat de nevoia de interdisciplinaritate, de accentul din ce în ce mai puternic pus în cercetarea de vârf pe comunicarea dintre discipline. Modelul poate fi regăsit, pregnant, atât în FP5, în 1 FP5, FP6 şi FP7 sunt programele-cadru (framework program) de sprijinire a cercetării europene, prin granturi alocate de către Comisia Europeană. FP7 urmează să fie implementat începând cu 2006, FP5 s-a încheiat, iar FP6 a încheiat în 2005 ultima rundă a alocării de fonduri (proiectele astfel finanţate urmând a se încheia, cel mai târziu, în 2007). CALITATEA VIEŢII, XVII, nr. 3–4, 2006, p 387–389 388 BOGDAN VOICU 2 FP6 şi în FP7, cât şi în cele aproximativ 150 de Institutes for Advanced Studies existente în Europa, toate apărute în ultima vreme. Ele reunesc cercetători de vârf care, pentru perioade limitate de timp (de regulă, un an), îşi desfăşoară activitatea de cercetare alături de colegi veniţi din ştiinţe diferite. Ideea, promovată iniţial la Princeton, este aceea de a stimula inovaţia, creativitatea, prin împrumut de metode, cercetare interdisciplinară etc. Interdisciplinaritatea este, astăzi, încurajată prin FP6 şi, începând din 2006, prin FP7, inclusiv pentru unităţile de cercetare dedicate unei singure discipline. „Sociologia comparativă nu este o ramură a sociologiei, ci sociologia însăşi” este citatul din Durkheim invocat de Roger Jowell, coordonatorul recent 2 . Nevoia de comparativitate a fost un treilea punct de consens. premiatului ESS Mai mult, pentru participanţii la Conferinţă veniţi din ştiinţele sociale a părut a fi de la sine înţeles că o parte importantă a viitorului ştiinţelor sociale o reprezintă dezvoltarea de cercetări cantitative comparative la nivel European şi internaţional, care produc baze de date pe baza intervievării unor eşantioane reprezentative din cât mai multe societăţi (large-scale data set). Prezenţa, mai recentă, a ştiinţelor umane alături de cele sociale a fost un alt punct ce a revenit frecvent în dezbatere (ştiinţele umane nu au fost incluse, în general, în domeniile de ştiinţă finanţate prin programe europene mai vechi). Dezbaterea a identificat şi câteva riscuri, care urmează acelaşi model: riscul provincializării ştiinţelor sociale (lipsa de cooperare cu unităţi de cercetare şi/sau cercetători din afara Europei se pot adăuga barierelor aduse de automarginalizarea unor sociologii care se doresc predominant naţionale); nevoia de a produce rezultate care să poată fi folosite şi ca bază pentru fundamentarea de politici (riscul asociat fiind acela de a nu izola cercetarea de societate); riscul ca ştiinţele sociale să fie marginalizate în raport cu ştiinţele naturale (mai vechi şi mai bine cunoscute). Toate acestea au condus la concluzii legate de nevoia de excelenţă, atât în analiza empirică, dar mai ales în conexiunea acesteia cu fundamentul conceptual şi teoretic. Se adaugă nevoia dezvoltării unei capacităţi manageriale şi de infrastructură adecvată abordărilor comparative şi interdisciplinare. Aceasta implică şi nevoia asigurării accesului direct şi liber la datele culese, ca modalitate de a stimula cercetarea, puterea de diseminare a rezultatelor, comunicarea între echipele de cercetare. Calitatea vieţii, ca şi concept, a apărut din când în când în discuţie, fără a se constitui însă drept subiect de dezbatere. „Knowledge”, „knowledge community/society” şi „producing knowledge” continuă să constituie paradigma la 3 . În fundalul discuţiei au apărut însă relativ des (implicit sau explicit) modă 2 European Social Survey (ESS) este o cercetare comparativă periodică, dedicată studiului atitudinilor, realizată, până acum, în două valuri (2002 şi 2004) în 24, respectiv 26 de societăţi europene. ESS a fost premiat în 2005 de către European Science Foundation cu premiul René Descartes, fiind primul proiect din ştiinţele sociale recompensat cu această distincţie. 3 Teoriile capitalului uman dezvoltate la mijlocul secolului trecut s-au concretizat, după anii 1970, în conceptul de învăţare de-a lungul întregii vieţi (life long learning). Ulterior, odată cu 3 ŞTIINŢELE SOCIALE ÎN EUROPA ŞI CALITATEA VIEŢII 389 preocupările accentuate ale europenilor pentru calitatea vieţii, cu provocările lansate la adresa pieţei muncii, a principiilor şi modurilor de furnizare a bunăstării, a statului în sine, a participării la vot etc. Aş spune că, dintre subiectele aduse în prim-plan de vorbitorii venind dinspre sociologie şi ştiinţele politice, cele mai vehiculate au fost schimbările valorice şi atitudinale, modificările principiilor ce fundamentează statul bunăstării, participarea la vot şi cea civică, calitatea vieţii în sine. În plus, toate au adus în prim-plan latura comparativă, dar şi analiza în dinamică a fenomenelor, în perspectiva istorică permisă astăzi de acumularea unor cantităţi importante de date şi studii, de-a lungul ultimelor decenii. Revenind la calitatea vieţii, să notăm că aceasta a fost adusă (surprinzător!) în prim-plan ca subiect de cercetare în discursul lui Yang Yang, preşedintele Academiei Chineze de Ştiinţe Sociale. Fără îndoială însă, principala contribuţie în acest sens a adus-o Christopher Whelan, cu o prezentarea axată pe European 4 Quality of Life Survey . EQS a devenit, astfel, un exemplu de cercetare comparativă, interdisciplinară, cu potenţial de longitudinalitate. Să notăm şi critica adusă de Whelan: EQLS, ca şi întreaga serie a Eurobarometrelor au fost definite drept mai puţin productive (fără a ignora însă valoarea acestor cercetări) decât, spre exemplu, ESS. Calitatea vieţii a revenit, de altfel, şi în prezentarea lui Roger Jowell, acesta menţionând includerea unui modul dedicat calităţii vieţii în runda următoare a ESS. Toate acestea deschid calea spre a considera calitatea vieţii drept o tematică de cercetare care poate atrage, în continuare, atenţia comunităţii academice şi finanţarea din partea guvernelor şi societăţilor. Condiţiile sunt legate de promovarea interdisciplinarităţii (inerente conceptului), comparativitatea, analiza în dinamică, rigoarea şi excelenţa. dezvoltarea ITC şi cu importanţa din ce în ce mai mare a cunoaşterii, producerea şi transmiterea de cunoaştere a devenit unul dintre conceptele-cheie din jargonul instituţiilor internaţionale şi a literaturii dedicate dezvoltării. 4 EQLS reprezintă un sondaj de opinie realizat în 2003 ca un Eurobarometru special, dedicat calităţi vieţii. Datele, culese la cererea Comisiei Europene, au inclus eşantioane reprezentative din toate cele 28 de ţări membre sau candidate ale EU. 